Diari Oficial de la Generalitat Valenciana


Sumari del DOGV 7261, del 25-04-2014 (2014/3600)

Notificació del laude emès per la Junta Arbitral de Transports de València. Expedient número V-118/2013.
--------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3600


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports de València. Expedient número V-118/2013. [2014/3600]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Rayaval, SL, que s'ha dictat laude en l'expedient a què es fa referència i atés que no ha sigut possible la seua notificació per parador desconegut, ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Anna Caballero Costa. Jaime Agramunt Font de Mora. Secretària vocal: Amparo Peris Catalá. Parts. Reclamant: PNP, SLU, representada per Elena Budría García. Reclamat: Rayaval, SL, que no compareix a l'acte de vista, i és citada a través del DOCV.  
A València, 27 de febrer de 2014, a les 11.00 hores els membres indicats al marge constituïxen la Junta Arbitral de Transports amb l'assistència de les parts per a resoldre l'expedient V-118/2013, i es procedix a la celebració de la vista oral respecte de la reclamació següent: impagament de ports. Incompareixença del demandat. Citació a través del DOCV.  
Iniciada la vista oral pel president, es procedix a comprovar la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de Correus, se n'ha procedit a la publicació en el Diari Oficial de la Comunitat Valenciana, atés que és València l'últim domicili conegut, número 7204, de 31 de gener de 2014.  
Concedida la paraula a la reclamant, deixa basada la seua demanda en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, un transport realitzat tal com queda especificat en el text de la factura adjunta a la demanda. A continuació es va presentar al cobrament la factura número A1204 de 31 de maig de 2012 per import de 613.60 euros.  
Es van realitzar diverses gestions de cobrament sense aconseguir cobrar, cosa per la qual s'interposa esta demanda. Acaba sol·licitant que, amb el reconeixement previ del seu dret, es condemne la reclamada al pagament de la quantitat total de 613.60 euros, més els interessos que es produïsquen d'acord amb l'aplicació de la Llei 13/2004, de 29 de desembre.  
S'apliquen els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/1990).  
2. La submissió queda determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000.00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat, i es considera, d'altra banda, que l'import de cada una de les factures reclamades no supera el límit legal establit, per la qual cosa la demanda va ser admesa.  
3. De les manifestacions realitzades en vista es deduïx que, efectivament, el port reclamat en esta demanda i la factura del qual consta adjunta a esta va ser realitzat, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per PNP, SLU, representada per Elena Budría García contra Rayaval, SL, per haver quedat acreditat que es van realitzar el transport demandat tal com s'havia contractat, la qual cosa dóna un dret de cobrament a la reclamant.  
Per tot això, Rayaval, SL, haurà d'abonar a PNP, SLU, la quantitat de sis-cents tretze euros amb seixanta cèntims (613.60 euros), més els interessos produïts des de la interposició de la demanda (26.03.2013), d'acord amb el que preveu la Llei 3/2004, de 29 de desembre, i la liquidació de la qual s'efectuarà en l'execució d'este laude.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de tot això, dins dels deu dies següents al de la notificació del laude podrà sol·licitar-se a esta junta arbitral la seua correcció, aclariment o complement, d'acord amb l'article 39 de la llei d'arbitratge esmentada.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de Primera Instància de València de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 10 d'abril de 2014.- El president de la Junta Arbitral de Transports de València: Ramón Escrig Moreno.